15.30 מחסום טורה-שקד, מחסום "מירקם חיים".
המחסום שקט כרגיל, כמה מכוניות בודדות עוברות. לחום הכבד מתוסף הסירחון של פח האשפה שעולה על גדותיו. קרטונים מפוזרים עם מוצרי חלב שאף אחד לא נגע בהם. כיכרות לחם שלמות זרוקות. החיילים שבאו לקראתנו לא ידעו או אמרו שלא יודעים מה קרה כאן.
החשמל לכפר דהר אל-מאלח עדיין לא מחובר, הכול נראה מוכן, רק חיבור אין.
בהתחלה של כביש הגישה למחסום גידרו שטח די גדול ועליו כמה מכוניות גרוטאות. נראה כמו מיצג.
עברנו לצד השני של המחסום. לא כמו ברמדאן, היום כל המגרשים היו מלאים עד אפס מקום, כולל צדי הכביש עמוסים במכוניות. בדרך חזרה למרחב התפר עיכבו אותנו, בדקו לנו תעודות זהות ואת תא המטען. היו שם שקים עם בגדים ישנים שכנראה נראו שווים בדיקה. אחרי ששלושה אנשי ביטחון בדקו את תא המטען הרשו לנו להמשיך.
בינתיים הזרם של פועלים חוזרים מהעבודה הלך והתגבר, והשרוול היה מלא.
עזבנו וחזרנו דרך ברטעה.